สรุปภาวะหุ้นน้ำมันทองและค่าเงินต่างประเทศ
ดาวโจนส์ปิดบวกเมื่อวันศุกร์(19 พ.ย.) จากแรงซื้อที่ส่งเข้าหนุนหุ้นกลุ่มเทคโนโลยี และดีดตัวขึ้นเพียงเล็กน้อย ท่ามกลางการซื้อขายที่ซบเซา หลังจากธนาคารกลางจีนประกาศเพิ่มเพดานการกันสำรองของธนาคารพาณิชย์อีก 0.50% &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; ดัชนีดาวโจนส์ปิดบวก 22.32 จุด หรือ 0.20% แตะที่ 11,203.55 จุด ขณะที่ดัชนี S&amp;P 500 ปิดบวก 3.04 จุด หรือ 0.25% แตะที่ 1,199.73 จุด และดัชนี Nasdaq ปิดบวก 3.72 จุด หรือ 0.15% แตะที่ 2,518.12 จุด
22 พ.ย. 2553

ดาวโจนส์ปิดบวกเมื่อวันศุกร์(19 พ.ย.) จากแรงซื้อที่ส่งเข้าหนุนหุ้นกลุ่มเทคโนโลยี และดีดตัวขึ้นเพียงเล็กน้อย ท่ามกลางการซื้อขายที่ซบเซา หลังจากธนาคารกลางจีนประกาศเพิ่มเพดานการกันสำรองของธนาคารพาณิชย์อีก 0.50%           ดัชนีดาวโจนส์ปิดบวก 22.32 จุด หรือ 0.20% แตะที่ 11,203.55 จุด ขณะที่ดัชนี S&amp;P 500 ปิดบวก 3.04 จุด หรือ 0.25% แตะที่ 1,199.73 จุด และดัชนี Nasdaq ปิดบวก 3.72 จุด หรือ 0.15% แตะที่ 2,518.12 จุด
สัญญาน้ำมันไนแม็กซ์ ส่งมอบเดือนธ.ค.ขยับลง 34 เซนต์ ปิดที่ 81.51 ดอลลาร์/บาร์เรล โดยสัญญาเดือนธ.ค.ได้ครบกำหนดส่งมอบแล้วในวันศุกร์ที่ 19 พ.ย.
สัญญาทองคำโคแม็กซ์ ส่งมอบเดือนธ.ค.ลดลง 70 เซนต์ หรือ 0.05% ปิดที่ 1,352.30 ดอลลาร์/ออนซ์ หลังจากเคลื่อนตัวในกรอบ 1,341 - 1,362.90 ดอลลาร์ 
ส่วนสัญญาพลาตินัมส่งมอบเดือนม.ค.พุ่งขึ้น 7.20 ดอลลาร์ ปิดที่ 1,671.10 ดอลลาร์/ออนซ์ และสัญญาพัลลาเดียมส่งมอบเดือนธ.ค.เพิ่มขึ้น 8.20 ดอลลาร์ ปิดที่ 703.70 ดอลลาร์/ออนซ์
สกุลเงินยูโรแข็งค่าขึ้น 0.26% เมื่อเทียบกับดอลลาร์สหรัฐที่ระดับ 1.3679 ดอลลาร์สหรัฐ จากระดับของวันพฤหัสบดี (18 พ.ย.) ที่ 1.3644 ดอลลาร์สหรัฐ ขณะที่ค่าเงินปอนด์ร่วงลง 0.41% เมื่อเทียบกับดอลลาร์สหรัฐที่ระดับ 1.5979 ดอลลาร์สหรัฐ จากระดับ 1.6045 ดอลลาร์สหรัฐ          ค่าเงินดอลลาร์สหรัฐอ่อนตัวลง 0.08% เมื่อเทียบกับเงินเยนที่ 83.430 เยน จากระดับของวันพฤหัสบดีที่ 83.500 เยน และขยับลง 0.12% เมื่อเทียบกับฟรังค์สวิสที่ระดับ 0.9943 ฟรังค์ จากระดับ 0.9955 ฟรังค์
ดัชนี FTSE ร่วงลง 35.88 จุด หรือ 0.6% ปิดที่ 5,732.83 จุด